છતાં તે ડોશી એ વાતથી અજાણ હતી કે, દરવાજાની બહાર જે લટકે છે અને તે જેના માટે બૂમાબૂમ કરે છે એ તેનું જ લોહી છે… વર્ષોથી એ ડોશી એના પોતરાને નથી મળી અને જ્યારે મળી ત્યારેય એમની વચ્ચે લોખંડનો દરવાજો હતો… જોકે લોખંડ કરતા લાગણીની મજબૂતી કદાચ વધુ હોવી જોઈએ, એટલે દરવાજાને પેલે પાર કોણ છે એની જાણ ન હોવા છતાં એ ડોશીએ બૂમાબૂમ કરી… એ કહી રહી હતી કે, તું પડી જાય અને તને કંઈ થઈ ગયું તો તારી માનું શું થશે એનું તને ભાન છે?